Проект!!! Моля  не попълвайте цени

ДОГОВОР ЗА ФИНАНСОВ ЛИЗИНГ на ППС с остатъчна стойност 

                                                                   № 
Днес, ........................ г. в гр. Бургас между:

        1. ..........................................................., със седалище и адрес на управление:......................................................., вписано в Агенцията по вписванията към Министерство на правосъдието, ЕИК......., представляван от ............................................, в качеството му на ............................, от една страна наричано за краткост в настоящия договор ЛИЗИНГОДАТЕЛ,
и

2. “Бургасбус” ЕООД, със седалище и адрес на управление гр. Бургас, ул.”Индустриална” №1, вписано в Агенцията по вписванията към Министерство на правосъдието, ЕИК 812114464, представлявано от Петко Димитров Драгнев, ЕГН 6202010747,  наричано за краткост в настоящия договор ЛИЗИНГОПОЛУЧАТЕЛ, 
 и на основание Решение № ……/2015 г. на Управителя на “Бургасбус” ЕООД за класиране на офертите и определяне на изпълнител на обществената поръчка по Закона за обществените поръчки с предмет: “Доставка на лизинг на нови съчленени автобуси за масов градски транспорт за нуждите на "Бургасбус" ЕООД”

се сключи настоящият Договор при следните условия: 

I. ПРЕДМЕТ НА ДОГОВОРА
1. По искане на ЛИЗИНГОПОЛУЧАТЕЛЯ, ЛИЗИНГОДАТЕЛЯ ще придобие от ......................................................... - ДОСТАВЧИК - като обект на лизинга подробно описаните по-долу пътни превозни средства (“ППС”), съгласно т.1.1. и ще ги предостави за ползване /достави/ на ЛИЗИНГОПОЛУЧАТЕЛЯ срещу възнаграждение, което ЛИЗИНГОПОЛУЧАТЕЛЯ се задължава да заплаща под формата на лизингови вноски в сроковете и условията, уговорени в настоящия Договор. ППС остават изключителна собственост на ЛИЗИНГОДАТЕЛЯ за целия срок на Договора /освен при реализирането на правата по опцията, предоставена на ЛИЗИНГОПОЛУЧАТЕЛЯ, така както това е регламентирано по-долу в договора. 

	1.1. ППС – лизингова вещ:

1.1.1.........................................................................................................................;

1.1.2.........................................................................................................................;

1.1.3.........................................................................................................................;

1.1.4.........................................................................................................................;

1.1.5.........................................................................................................................;
1.1.6 ...............................................................................................................

1.1.7 ...............................................................................................................
   Всички описани по-горе ППС са фабрично нови.

	1.2. Доставчик:                                                       

	1.3.Базова стойност на ППС (без ДДС): 

      - за 1.1.1: .................................................................................................................;

      - за 1.1.2: .................................................................................................................;

      - за 1.1.3: .................................................................................................................;

      - за 1.1.4: .................................................................................................................;

      - за 1.1.5; .................................................................................................................
     - за 1.1.6....................................................................................................................

     - за 1.1.7....................................................................................................................
                                                                                    ОБЩО: .............................................

	1.4. Остатъчна стойност (без ДДС): 

      - за 1.1.1: .................................................................................................................;

      - за 1.1.2: .................................................................................................................;

      - за 1.1.3: .................................................................................................................;

      - за 1.1.4: .................................................................................................................;

      - за 1.1.5; .................................................................................................................
     - за 1.1.6....................................................................................................................

     - за 1.1.7....................................................................................................................
                                                                                ОБЩО: ...............................................

	1.5. Срок за доставка: ................. календарни дни от датата на сключване на настоящия Договор за лизинг. 
1.6. ППС, обект на настоящия договор следва да бъдат доставени франко адреса на ЛИЗИНГОПОЛУЧАТЕЛЯ - България, гр. Бургас, ул. „Индустриална” №1, Автобусно депо на „Бургасбус” ЕООД. 
1.7. За момент на доставка се счита датата на която съответното ППС е доставено на адреса на ЛИЗИНГОПОЛУЧАТЕЛЯ, ведно със съответните документи и принадлежности /съобразно уговореното в този договор и приложенията към него/, удостоверено посредством двустранно подписан Приемо-предавателен протокол.


2. Лизингополучателят се задължава да заплати на ЛИЗИНГОДАТЕЛЯ:

	2.1. Такса за финансиране в размер на ..................................лева (необлагаема с ДДС), платима еднократно, до .............................. дни от подписване на настоящия договор, 

2.2. Авансова вноска в размер: ..........................................................лева.. плюс ДДС в размер ............................................................., платима до .................. работни дни след покана.

2.3. ЛИЗИНГОПОЛУЧАТЕЛЯТ се задължава да заплати всички такси в полза на ЛИЗИНГОДАТЕЛЯ и всички разходи, които са свързани с придобиване на собствеността на ППС, регистрацията и привеждането му в състояние, годно за ползване съобразно договореното и са извън рамките на базовата стойност, разходите за застраховането на ППС за първата година, маркировка и монтиране на други устройства съобразно изисквания на застрахователя, разходи за вписване на договора за лизинг в ЦРОЗ, другите необходими и обосновани разходи, данъци и такси. 
2.3.1. Допълнителни разходи по доставката страните оценяват на общо ................................., както следва: 

- .................................................................................................................................;

- .................................................................................................................................;

- .................................................................................................................................;

- .................................................................................................................................

2.4. Данък ППС и други обосновани разходи (ако има такива) ще бъдат платени от ЛИЗИНГОДАТЕЛЯ и последващо префактурирани за сметка на ЛИЗИНГОПОЛУЧАТЕЛЯ. За префактурирания данък ППС се издава сметка.
2.5. Периодични Лизингови вноски с главница и лихва съгласно Погасителени  планове – Приложение №1.1 до № 1.7  към настоящия Договор. Лизинговите вноски са дължими на всяко .................. число на месеца. Първата лизингова вноска е дължима в месеца на приемо- предаване на ВЕЩТА, а в случай че датата на приемо- предаване е след падежното число на съотв. месец, ЛИЗИНГОПОЛУЧАТЕЛЯТ е длъжен да започне плащания по Погасителния план от следващия месец.

2.6. Лихвата, включена в периодичните лизингови вноски е изчислена при годишен лихвен процент, основан на тримесечен SOFIBOR  плюс надбавка от .................% Годишният лихвен процент за изчисление на периодичните лизингови вноски към момента на сключване на договора е .........................% При сключване на договора размерът на тремесечния SOFIBOR е ................%

2.7. Размерът на периодичните лизингови вноски ще се актуализира на всеки три месеца, като приложимият за тези вноски тримесечен  SOFIBOR е равен на индекса, публикуван на страницата на БНБ  с дата два работни дни /за Република България/ преди първия работен ден на съответното тримесечие. Ефективната дата на влизане в сила е първо число на следните месеци: януари, април, юли и октомври. Договореният годишен лихвен процент за редовен дълг се променя автоматично с промяната на тримесечния  SOFIBOR и запазване на надбавката съгласно офертата на лизингодателя.

2.8. Лихвата в периодичните лизингови вноски се начислява при база 30/360 дни.

2.9. Данък добавена стойност, начислен съгласно чл.6, ал.2, т.3 от ЗДДС, ще бъде заплатен от Лизингодателя на доставчика ведно с доставната цена, а ще се заплаща от Лизингополучателя на Лизингодателя като част от плащанията по Погасителните планове – Приложение от № 1 до № 7

	


3. За дата на плащане се приема датата, на която със съответната сума е заверена сметката на ЛИЗИНГОДАТЕЛЯ при банка.......................................................... . Сметките на ЛИЗИНГОДАТЕЛЯ са следните: 

IBAN   ...................................., BIC ................. – в BGN;

IBAN   ...................................., BIC ................. – в ЕUR;

4. Всички плащания по Договора следва да бъдат във валутата на Договора, освен ако изрично не е уговорено друго за конкретно плащане.  

5. Настоящият Договор влиза в сила в деня на неговото подписване и е валиден до изтичането на месеца, в който се заплаща последната месечна лизингова вноска според погасителния план.

6. ЛИЗИНГОДАТЕЛЯ предава ППС на ЛИЗИНГОПОЛУЧАТЕЛЯ, което се удостоверява с нарочен Приемо-предавателен протокол. Установените от ЛИЗИНГОПОЛУЧАТЕЛЯ при получаването на ППС забележки и нередности, се вписват в Протокола. Отстраняването на последните се извършва от ЛИЗИНГОДАТЕЛЯ/ДОСТАВЧИКА в едномесечен срок от съставянето на Протокола и се удостоверява с Протокол за приемане на ППС от ЛИЗИНГОПОЛУЧАТЕЛЯ без забележки или нередности, с който се счита извършено приемо-предаване на вещта и автобуса е предоставен за ползване от ЛИЗИНГОПОЛУЧАТЕЛЯ. При забавяне отстраняването на забележките, ЛИЗИНГОПОЛУЧАТЕЛЯ може да приложи предвидените в текста на чл.48 от този договор, мерки.

7. ЛИЗИНГОПОЛУЧАТЕЛЯТ разполага с правото да придобие собствеността върху ППС от ЛИЗИНГОДАТЕЛЯ както по време на действието на договора за лизинг, така и след изтичане на неговия срок; Това право се упражнява чрез писмено предизвестие за намерението за придобиване, отправена до ЛИЗИНГОДАТЕЛЯ. При упражняване правото за придобиване на собствеността на конкретно ППС, ЛИЗИНГОДАТЕЛЯ е задължен да прехвърли собствеността върху същото след като ЛИЗИНГОПОЛУЧАТЕЛЯТ е заплатил всички лизингови вноски, остатъчната стойност и всички други дължими плащания по договора за конкретното ППС и е изпълнил всички условия за прехвърлянето. В случай, че ЛИЗИНГОПОЛУЧАТЕЛЯТ не извърши дължимите плащания до падежа на последната лизингова вноска, той се задължава да върне ППС до 30 дни след тази дата. При изтичане срока на договора и при условие че ЛИЗИНГОПОЛУЧАТЕЛЯ е заплатил всички дължими по него свои задължения към ЛИЗИНГОДАТЕЛЯ, ще се счита че за последния възниква автоматично задължението да  прехвърли на ЛИЗИНГОПОЛУЧАТЕЛЯ собствеността върху ППС, предмет на лизинга.
8. Независимо от уговореното между страните в предходния пункт, ЛИЗИНГОПОЛУЧАТЕЛЯТ се задължава да придобие, със средства предоставени по договор за кредит от „Регионален Фонд за Градско Развитие” АД,  собствеността върху два броя от посочените в клауза 1.1. от настоящия договор ППС. Тази опция може да бъде упражнена от ЛИЗИНГОПОЛУЧАТЕЛЯ, не по-късно от …………. месеца от подписването на настоящия договор и се състои в правото на същия при изрично писмено заявено в рамките на посочения срок, желание, адресирано до ЛИЗИНГОДАТЕЛЯ, да придобие собствеността върху две от лизингованите ППС, при условие, че заплати изцяло тяхната базова стойност, ведно с начислените до момента на плащането лихви, както и всички такси, разноски и публични задължения /данъци/ свързани с прехвърлянето на собствеността. При предсрочно придобиване собствеността на конкретно ППС ЛИЗИНГОПОЛУЧАТЕЛЯТ не дължи неустойка. 

II.СРОК НА ДОГОВОРА

9.  Срокът на този договор е 96 месеца и започва да тече от момента на неговото подписване. Договорът прекратява своето действие, след изтичане на срока и уреждане между страните на всички финансови задължения, възникнали в резултат от неговото действие. 
10. Договорът може да бъде прекратен при следните условия: 
10.1. При едностранно прекратяване от някоя от страните на основание, предвидено по-долу в настоящия договор;

10.2. По взаимно съгласие на страните. 
III.ЗАСТРАХОВКИ

11. Преди предаване на ППС, ЛИЗИНГОДАТЕЛЯТ задължително ги застрахова в своя полза и за сметка на ЛИЗИНГОПОЛУЧАТЕЛЯ, който заплаща застрахователната премия на Застрахователя. ЛИЗИНГОДАТЕЛЯТ определя вида на застраховката, ръководейки се от постигане на максимална застрахователна защита, която задължително включва “Пълно автокаско”, включително “Кражба” и “Грабеж”, “Гражданска отговорност” и “Застраховка на местата”. Ако условията на Застрахователя изискват монтиране на допълнително защитно устройство и пасивна маркировка на АВТОМОБИЛА, разноските по монтажа и поддръжката им (ако има такива) се заплащат от ЛИЗИНГОПОЛУЧАТЕЛЯ. 
12.  Автомобилите се застраховат само при одобрен и посочен от ЛИЗИНГОПОЛУЧАТЕЛЯ застраховател и при специалните условия, каквито действуват помежду ЛИЗИНГОПОЛУЧАТЕЛЯ и застрахователя по сключен помежду им договор - резултат от проведена обществена поръчка по ЗОП. 
13.  Ако срокът на сключената застраховка е по-кратък от срока на уговорения лизингов период за съответното ППС, ЛИЗИНГОДАТЕЛЯТ подновява застраховката в своя полза и за сметка на ЛИЗИНГОПОЛУЧАТЕЛЯ, който следва да заплати дължимата застрахователна премия заедно с абонаментната такса за монтирано защитно устройство (ако такава се дължи) не по-късно от 5 (пет) дни преди изтичане на срока на първоначалната застрахователна полица. ЛИЗИНГОДАТЕЛЯТ изпраща на ЛИЗИНГОПОЛУЧАТЕЛЯ съобщение за подновяване на застраховката не по-късно от 70 (седемдесет) дни преди изтичането й. При неизпълнение от страна на ЛИЗИНГОПОЛУЧАТЕЛЯ на задълженията по този член ЛИЗИНГОДАТЕЛЯТ плаща вместо него, като ЛИЗИНГОПОЛУЧАТЕЛЯТ му дължи възстановяване на платените суми, както и законната лихва за периода от издаване на застрахователната полица до окончателното плащане. 

14. При предаване на АВТОМОБИЛИТЕ, ЛИЗИНГОДАТЕЛЯТ предоставя на ЛИЗИНГОПОЛУЧАТЕЛЯ срещу подпис копие от застрахователния договор (сертификат) и от Общите условия на Застрахователя (оригиналът на застрахователната полица остава в ЛИЗИНГОДАТЕЛЯ), както и копие от Договор (сертификат) за монтирано защитно устройство (ако има такова), които с предаването им се превръщат в неразделна част от настоящия договор и стават задължителни за ЛИЗИНГОПОЛУЧАТЕЛЯ. 

15. ЛИЗИНГОДАТЕЛЯТ издава пълномощно за определен срок на ЛИЗИНГОПОЛУЧАТЕЛЯ (на лицата, представляващи фирмата и/или на писмено посочени от тях други лица), с което му дава правомощия да управлява ППС в страната, да представлява ЛИЗИНГОДАТЕЛЯ пред органите на МВР и КАТ, оторизираните от производителя сервизи и пред Застрахователя по повод настъпило застрахователно събитие, с правото да преупълномощава свои служители с дадените правомощия.  
16. При настъпване на застрахователно събитие ЛИЗИНГОПОЛУЧАТЕЛЯТ е длъжен да предприеме всички необходими действия за реализиране правата на ЛИЗИНГОДАТЕЛЯ пред Застрахователя. При отказ на Застрахователя да изплати застрахователно обезщетение по заявената щета или при частично плащане на дължимото обезщетение, когато ЛИЗИНГОПОЛУЧАТЕЛЯТ желае спорът със Застрахователя да бъде отнесен за разрешаване пред компетентния съд, ЛИЗИНГОДАТЕЛЯТ се задължава да прехвърли (цедира) своевременно на ЛИЗИНГОПОЛУЧАТЕЛЯ вземането си срещу Застрахователя за застрахователно обезщетение, с цел осигуряване на възможност на ЛИЗИНГОПОЛУЧАТЕЛЯ да предяви от свое име иск срещу Застрахователя и да се защитава активно срещу действията на последния.  Всички разходи, които ЛИЗИНГОПОЛУЧАТЕЛЯ е извършил с оглед отстраняване на повредите, причинени на лизингованите ППС от настъпилото застрахователно събитие, са за негова сметка до покриването им от страна на Застрахователя. 
17.  При настъпване на застрахователно събитие, с изключение на "кражба", “грабеж” и “пълна загуба”, отношенията между ЛИЗИНГОПОЛУЧАТЕЛЯ и ЛИЗИНГОДАТЕЛЯ се уреждат, както следва: 

17.1. В случай че ремонтът се извършва в сервиз, който има сключен тристранен договор с ЛИЗИНГОДАТЕЛЯ и Застрахователя, разходите за ремонт по Описа-заключение на Застрахователя са за сметка на ЛИЗИНГОДАТЕЛЯ и се покриват от Застрахователя, а тези извън застрахователния опис -са за сметка на ЛИЗИНГОПОЛУЧАТЕЛЯ. В случай че ЛИЗИНГОПОЛУЧАТЕЛЯТ не предостави необходимите за пред Застрахователя документи, вследствие на което последният откаже да изплати застрахователното обезщетение, разходите за ремонта са за сметка на ЛИЗИНГОПОЛУЧАТЕЛЯ. След изплащане на застрахователното обезщетение ЛИЗИНГОДАТЕЛЯТ уведомява ЛИЗИНГОПОЛУЧАТЕЛЯ за размера на изплатеното застрахователно обезщетение и последният е длъжен в срок от 5 (пет) дни от уведомлението да дозастрахова съответния АВТОБУС за своя сметка до размера на стойността по застрахователната полица, при спазване на общите условия на същата. Ако не стори това, всички щети, понесени по-късно от ЛИЗИНГОДАТЕЛЯ по тази причина, ще бъдат за сметка на ЛИЗИНГОПОЛУЧАТЕЛЯ. 

17.2. В случай че ремонтът се извършва в сервиз, който няма подписан тристранен договор с ЛИЗИНГОДАТЕЛЯ и Застрахователя, разходите за ремонт по Описа-заключение на Застрахователя, както и тези извън Описа-заключение, са за сметка на ЛИЗИНГОПОЛУЧАТЕЛЯ. Застрахователното обезщетение се изплаща на ЛИЗИНГОПОЛУЧАТЕЛЯ въз основа на изрично пълномощно от ЛИЗИНГОДАТЕЛЯ за получаване на това обезщетение. Същият е длъжен в срок от 5 (пет) дни от изплащане на обезщетението да дозастрахова АВТОБУСИТЕ за своя сметка до размера на стойността по застрахователната полица, при спазване на общите условия на същата. Ако не стори това, всички щети, понесени по-късно от ЛИЗИНГОДАТЕЛЯ по тази причина, са за сметка на ЛИЗИНГОПОЛУЧАТЕЛЯ. 
17.3.  В случай, че ремонтът се извършва в сервиза на ЛИЗИНГОПОЛУЧАТЕЛЯ след като същия е бил надлежно упълномощен за това от страна на ДОСТАВЧИКА, отношенията между страните се уреждат съобразно предвиденото в пункт 17.1. от този договор.
18.  В случай на доказано застрахователно събитие “кражба”, “грабеж” или “пълна загуба”, застрахователното обезщетение се изплаща на ЛИЗИНГОДАТЕЛЯ, като ЛИЗИНГОПОЛУЧАТЕЛЯТ не се освобождава от задължението да заплаща месечните лизингови вноски след датата на кражбата, грабежа, съответно погиването на ППС. След получаване на застрахователното обезщетение, ЛИЗИНГОДАТЕЛЯТ и ЛИЗИНГОПОЛУЧАТЕЛЯТ с двустранен протокол прекратяват действието на договора за съответния АВТОБУС ЛИЗИНГОДАТЕЛЯТ възстановява на ЛИЗИНГОПОЛУЧАТЕЛЯ разликата между сбора от изплатеното застрахователно обезщетение и внесените до момента вноски, от една страна, и от друга -крайната цена на съответния АВТОБУС при плащане в брой, увеличена с лихвата за периода до изплащане на застрахователното обезщетение. ЛИЗИНГОПОЛУЧАТЕЛЯТ и ЛИЗИНГОДАТЕЛЯТ уточняват подлежащата на възстановяване сума с допълнителен протокол, вземайки предвид и изпълнението на условията по чл.16 и чл.17 от настоящия договор. 

19.  ЛИЗИНГОПОЛУЧАТЕЛЯТ носи риска и пълна имуществена отговорност пред ЛИЗИНГОДАТЕЛЯ в случаите, когато: 

• управлява или отстъпи управлението на АВТОБУС на лице, което не притежава свидетелство за правоуправление ; 

• доказано е, че водачът е употребил алкохол или друго упойващо средство; 

• при настъпило застрахователно събитие не осигури или не предостави на ЛИЗИНГОДАТЕЛЯ всички необходими документи за защита на неговите интереси пред Застрахователя съгласно Общите условия на Застрахователя, неразделна част от договора, и действащата нормативна уредба; 

• АВТОБУСЪТ е бил използван при извършване на умишлено престъпление, което е установено от надлежните органи по предвидения от закона ред, при доказана вина на ЛИЗИНГОПОЛУЧАТЕЛЯ (съответно на лицето, управлявало ППС); 
• други случаи, при които настъпилото събитие не се покрива от застраховката съгласно Общите условия към застрахователната полица. 

При отказ на Застрахователя да плати обезщетение (изцяло или частично) за откраднатото, погинало или увредено имущество, ЛИЗИНГОДАТЕЛЯТ, в качеството си на собственик на ППС, има право да търси обезщетение за претърпените вреди пряко от ЛИЗИНГОПОЛУЧАТЕЛЯ, съгласно нормите на действащото законодателство. В случаите на кражба, грабеж или пълна загуба, при отказ на Застрахователя да плати обезщетение поради неспазване на Общите условия ЛИЗИНГОДАТЕЛЯТ има право на обезщетение за вреди до размера на застрахователната стойност на АВТОМОБИЛА, ведно със законната лихва от датата на отправената до ЛИЗИНГОПОЛУЧАТЕЛЯ покана за плащане до окончателното плащане. 
20. При необходимост някой от ППС да напусне Република България ЛИЗИНГОПОЛУЧАТЕЛЯТ е длъжен предварително да уведоми писмено ЛИЗИНГОДАТЕЛЯ и да му представи документи за платена застраховка “Пълно автокаско” за чужбина и “Зелена карта” в полза на ЛИЗИНГОДАТЕЛЯ, издадени от съответната застрахователна компания за времето на престоя на автомобила извън страната. След представяне на застрахователните полици за чужбина “Пълно автокаско” и “Зелена карта”, копие от командировъчна заповед и/или уведомително писмо от управителя (представляващия фирмата), в тридневен срок ЛИЗИНГОДАТЕЛЯТ издава нотариално заверено пълномощно за излизане на ППС извън пределите на страната за срока на застраховката, но за не повече от 6 (шест) месеца. При просрочванена определения срок на престоя зад граница ЛИЗИНГОПОЛУЧАТЕЛЯТ носи пълна имуществена отговорност пред ЛИЗИНГОДАТЕЛЯ за всички претърпени вреди.  
V.ПРЕДАВАНЕ НА ППС И ПРЕМИНАВАНЕ НА РИСКА
21.  ЛИЗИНГОПОЛУЧАТЕЛЯТ е длъжен да упражни правото си да получи съответното ППС в срок от 20 (двадесет) работни дни от писменото му уведомяване от страна на ЛИЗИНГОДАТЕЛЯ, че същиото е готово за получаване. Ако ЛИЗИНГОПОЛУЧАТЕЛЯТ не получи ППС в указания срок и не е уведомил ЛИЗИНГОДАТЕЛЯ за наличието на обективни пречки за получаването, ЛИЗИНГОДАТЕЛЯТ има право да прекрати едностранно действието на договора, като задържи внесената от ЛИЗИНГОПОЛУЧАТЕЛЯ начална вноска. 

22. Предаването на ППС се извършва с Приемателно-предавателен протокол, подписан за ЛИЗИНГОПОЛУЧАТЕЛЯ лично от представляващия фирмата или от негов пълномощник, въз основа на пълномощно за получаване на конкретния ППС. Пълномощното и Приемателно-предавателният протокол представляват неразделна част от настоящия договор. 

23. С предаването на ППС с Приемателно-предавателен протокол при условията на предходния член от ЛИЗИНГОДАТЕЛЯ на ЛИЗИНГОПОЛУЧАТЕЛЯ върху последния преминава и рискът от повреждане и погиване на ППС. Всички рискове, свързани с експлоатацията на ППС при условията на настоящия договор (като риск от повреждане и погиване, причинени от тях щети на трети лица и имущества и др.), са в тежест на ЛИЗИНГОПОЛУЧАТЕЛЯ, който носи риска от момента на предаването, респективно получаването, на всеки отделен ППС.

VІ.ПРАВА И ЗАДЪЛЖЕНИЯ НА ЛИЗИНГОПОЛУЧАТЕЛЯ

24. ЛИЗИНГОПОЛУЧАТЕЛЯТ е длъжен преди получаване на ППС да заплати на ЛИЗИНГОДАТЕЛЯ следните суми: 

• застрахователна премия, заплатена от ЛИЗИНГОДАТЕЛЯ за сметка на ЛИЗИНГОПОЛУЧАТЕЛЯ за застраховане на АВТОМОБИЛИТЕ при условията на чл.13 от договора; 

• платени държавни такси за регистрация на АВТОМОБИЛИТЕ пред органите на КАТ; 

• платен данък върху МПС за съответната година (ЛИЗИНГОПОЛУЧАТЕЛЯТ се снабдява за своя сметка с необходимите винетки за движението на МПС по пътищата на страната); 

• продуктова такса за всяко внесено в страната МПС - еднократно (съгласно ПМС № 311/2004г., в сила от 10.06.2008г.) 

• разходи за монтиране на защитни устройства (ако такива са дължими); 

• еднократна такса за управление на лизинга в размери, както следва: ......................................................................
25. ЛИЗИНГОПОЛУЧАТЕЛЯТ има право да получи ППС в изправно техническо състояние и напълно комплектовано със съответните принадлежности и документация, в сроковете, уговорени в чл. 1.5 от договора.
26.  ЛИЗИНГОПОЛУЧАТЕЛЯТ е длъжен да спазва стриктно условията и сроковете за плащане на лизинговите вноски, както са уговорени и Погасителния план за всеки АВТОБУС. Страните се съгласяват, че всички плащания на ЛИЗИНГОПОЛУЧАТЕЛЯ към ЛИЗИНГОДАТЕЛЯ при условията на настоящия договор са безусловни и не подлежат на прихващане, опрощаване, отсрочване или разсрочване поради каквато и да е причина, освен ако страните не са подписали изрично споразумение за това, оформено като допълнение и неразделна част на настоящия договор. 

27. ЛИЗИНГОПОЛУЧАТЕЛЯТ е длъжен да полага за АВТОБУСИТЕ грижата на добър стопанин. Той е длъжен да спазва всички технически изисквания и указания на завода-производител за експлоатация на АВТОБУСИТЕ по време на гаранционния срок, съгласно Гаранционен и сервизен наръчник и Дневник за сервизно обслужване/Сервизна книжка. 

28.  В случаите на повреда, погиване или кражба на АВТОБУСИТЕ в резултат на събитие, непокрито от застраховката или непризнато от Застрахователя за щета, рискът е изцяло за сметка на ЛИЗИНГОПОЛУЧАТЕЛЯ. ЛИЗИНГОПОЛУЧАТЕЛЯ носи отговорност за всички случаи на кражба или погиване на автомобилите, предмет на договора за лизинг, настъпили в резултат на неговото виновно поведение. В тези случаи размерът на неговата отговорност се определя на разликата между   застрахователната оценка на автомобила към момента на настъпване на събитието, увеличена с лизинговото оскъпяване изчислено от момента на настъпване на съответното събитие до изтичане срока на договора, от една страна и полученото застрахователно обезщетение от друга страна. В тези случаи ЛИЗИНГОПОЛУЧАТЕЛЯ се освобождава от задължението за заплащане на лизингови вноски от момента на настъпване на събитието. 
29.  При предсрочно прекратяване на договорните отношения между страните за съответния АВТОБУС ЛИЗИНГОПОЛУЧАТЕЛЯТ е длъжен да предаде АВТОБУСА на ЛИЗИНГОДАТЕЛЯ в срок от 15 (петнадесет) дни от датата на прекратяването.  
VІІ.ПРАВА И ЗАДЪЛЖЕНИЯ НА ЛИЗИНГОДАТЕЛЯ
30.  ЛИЗИНГОДАТЕЛЯТ е длъжен да достави и предаде на ЛИЗИНГОПОЛУЧАТЕЛЯ АВТОБУСИТЕ в уговорените срокове и условия.

ЛИЗИНГОДАТЕЛЯТ е длъжен да предаде АВТОБУСИТЕ в техническа изправност и комплектност съгласно нормите и документацията на завода-производител. При установени нередности преди подписване на Протокола за доставка и приемане на автобуса, ЛИЗИНГОДАТЕЛЯТ е длъжен да отстрани същите в срока съгл. чл.6  от настоящия Договор.

31.   С предаването на съответния АВТОБУС ЛИЗИНГОДАТЕЛЯТ прехвърля на ЛИЗИНГОПОЛУЧАТЕЛЯ всички права и задължения, свързани с гаранционния и извънгаранционен сервиз на същия. 

32.  ЛИЗИНГОДАТЕЛЯТ е длъжен да предаде АВТОБУСИТЕ с монтирано за сметка на ЛИЗИНГОПОЛУЧАТЕЛЯ защитно устройство и пасивна маркировка (ако такива се изискват от Застрахователя), както и да делегира на ЛИЗИНГОПОЛУЧАТЕЛЯ упражняването на права и изпълнението на задължения по застрахователния договор и договорите за монтаж на защитните устройства. 

33.  ЛИЗИНГОДАТЕЛЯТ дължи на ЛИЗИНГОПОЛУЧАТЕЛЯ неустойка в размер на 0.05% (пет стотни върху сто) от посочената стойност на АВТОБУСА без ДДС за всеки просрочен ден след изтичане на срока на доставка, но не повече от 5% (пет върху сто) от стойността на АВТОБУСА  без ДДС. 

34.  ЛИЗИНГОДАТЕЛЯТ е длъжен да издаде на ЛИЗИНГОПОЛУЧАТЕЛЯ пълномощно за правоуправление на АВТОБУСА на територията на Република България при условията на чл.15 от този договор. 

35.  ЛИЗИНГОДАТЕЛЯТ е длъжен да осигури на ЛИЗИНГОПОЛУЧАТЕЛЯ свободно и необезпокоявано ползване на АВТОБУСИТЕ при условията на настоящия договор. 

36. ЛИЗИНГОДАТЕЛЯТ има право да упражнява контрол върху изпълнението на поетите договорни задължения и експлоатацията на АВТОБУСИТЕ, като инспектира състоянието им, където и да се намират, след предварително уведомяване на ЛИЗИНГОПОЛУЧАТЕЛЯ за деня и часа на посещението. 

37.  ЛИЗИНГОДАТЕЛЯТ не носи отговорност за вреди, причинени от АВТОМОБИЛИТЕ на трети лица при и по повод тяхната експлоатация след предаването им на ЛИЗИНГОПОЛУЧАТЕЛЯ за ползване при условията на настоящия договор. С предаването на АВТОБУСИТЕ при условията на чл. 24 от договора рискът преминава изцяло върху ЛИЗИНГОПОЛУЧАТЕЛЯ. 

38.  ЛИЗИНГОДАТЕЛЯТ гарантира  и се задължава наред с ДОСТАВЧИКА, че последния ще осигурява гаранционното и извънгаранционно сервизно обслужване на АВТОБУСИТЕ при условията на настоящия договор, както и че ще доставя необходимите резервни части за тях, през цялото време на ползването им при условията на финансовообвързан лизинг и …… години след доставката на последния автобус. 

39.  ЛИЗИНГОДАТЕЛЯТ декларира и гарантира, че ще осигури оторизирането на «БУРГАСБУС»ЕООД за извършването на гаранционните и извънгаранционните ремонти на доставените АВТОБУСИ, с обхват на оторизацията - посочен в Приложение 2 към този договор, в тръжната документация и за периода на предоставените гаранционни срокове. Оторизацията ще се извърши посредством подписване на отделно оторизационно споразумение, което ще предвижда извършването на ремонтите в обхвата на оторизацията да се осъществява при средни пазарни разценки на труда за осъществяване на подобен род ремонти на територията на Република България. ЛИЗИНГОДАТЕЛЯТ, съвместно с ДОСТАВЧИКА ще достави, след оторизирането на „Бургасбус” ЕООД, необходимите за ремонтите специални инструменти и диагностична апаратура. 

40. ЛИЗИНГОДАТЕЛЯТ декларира и гарантира, че гаранционните ремонти невлизащи в обхвата на предоставената на «БУРГАСБУС» ЕООД оторизация, ще се извършват в сроковете, посочени в Приложение №2 към този договор.

41. ЛИЗИНГОДАТЕЛЯТ декларира и гарантира, че резервните части и консумативи, необходими за извършваните от «БУРГАСБУС»ЕООД в рамките на предоставената му оторизация, гаранционни ремонти, ще се доставят в сроковете, посочени в Приложение №2 към този договор.

42.  ЛИЗИНГОДАТЕЛЯТ се ангажира всячески да подпомага ЛИЗИНГОПОЛУЧАТЕЛЯ с оглед постигането на най-бързо и ефективно реализиране на правата за гаранционно и извънгаранционно обслужване на лизингованите ППС, включително и като упълномощи последния да ги упражни от негово име и/или му цедира същите 
43.  ЛИЗИНГОДАТЕЛЯТ е длъжен да прехвърли собствеността върху съответния АВТОБУС на ЛИЗИНГОПОЛУЧАТЕЛЯ по предвидения от закона ред след изплащането на всички дължими суми по чл.2, в съответствие с предвиденото в чл.7 и чл.8 от договора и след погасяване на възникналите по смисъла на настоящия договор други задължения, като разноските по прехвърлянето (нотариална такса, местен данък, такса за вписване и пр.) са изцяло за сметка на ЛИЗИНГОПОЛУЧАТЕЛЯ. 

44.  При подписването на настоящият договор, ЛИЗИНГОДАТЕЛЯ се задължава да представи на ЛИЗИНГОПОЛУЧАТЕЛЯ гаранция за изпълнение на договорните задължения, в размер на ….. % /……………………../ от крайната лизингова стойност на автомобилите. Гаранцията за изпълнение се представя по избор от ЛИЗИНГОДАТЕЛЯ в една от следните форми: парична сума или банкова гаранция за същата стойност. Гаранцията за изпълнение на договора се освобождава от ЛИЗИНГОПОЛУЧАТЕЛЯ в 7-дневен срок от датата на прекратяването на договора в случай на напълно уредени финансови и други взаимоотношения, произтекли от изпълнението му и прехвърляне на собствеността върху автомобилите. Гаранцията се връща и при прекратяване на договора по взаимно съгласие на страните, както и при разваляне на договора по вина на ЛИЗИНГОПОЛУЧАТЕЛЯ – и в двата случая в седемдневен срок от прекратяването/развалянето на договора

VIII.ОТГОВОРНОСТ ЗА НЕИЗПЪЛНЕНИЕ И САНКЦИИ

45. При забава на плащането на лизинговите вноски съгласно погасителния план ЛИЗИНГОПОЛУЧАТЕЛЯТ дължи на ЛИЗИНГОДАТЕЛЯ неустойка в размер на 0.05% (нула цяло и нула пет десети върху сто) на ден върху стойността на дължимата и неизплатена вноска за времето на просрочието, но не повече от 20% 

46.  При неплащане на 3 (три) поредни лизингови вноски в уговорения срок ЛИЗИНГОДАТЕЛЯТ има право да прекрати едностранно договора и да получи АВТОМОБИЛА в срока и при условията на чл.29. 

47. При предсрочно прекратяване на договора, по вина на ЛИЗИНГОПОЛУЧАТЕЛЯ при хипотезите на предходния член, направените до момента вноски за съответния АВТОБУС остават в полза на ЛИЗИНГОДАТЕЛЯ. 
48. В случаите на неизпълнение на поетите гаранционни ангажименти, ЛИЗИНГОПОЛУЧАТЕЛЯ има право:

48.1. При забавяне доставката на част, възел или агрегат, необходим за извършването на гаранционен ремонт, влизащ в обхвата на оторизацията по Приложение 2 към договора, ЛИЗИНГОПОЛУЧАТЕЛЯ има право да закупи съответния компонент за сметка на ЛИЗИНГОДАТЕЛЯ/ДОСТАВЧИКА и да извърши ремонта. .  Под „съответен” компонент следва да се разбира не само компонент, произведен/доставен от ДОСТАВЧИКА, но и такъв, който е еквивалентен, макар и от друг източник, когато притежава изискуемите съгласно документацията характеристики. Ремонт извършен при условията на чл.48.1 не освобождава ЛИЗИНГОДАТЕЛЯ/ДОСТАВЧИКА от гаранционните ангажименти, поети във връзка с доставката и експлоатацията на ППС.

48.2. При забавяне на ремонт, влизащ в обхвата на оторизацията по Приложение 2 към договора, причинено от забавяне доставката на част, възел или агрегат, когато е невъзможно да се приложи предвиденото в предходния пункт или при забавянето на ремонт  невключен в обхвата на оторизацията по Приложение 2 към договора, ЛИЗИНГОПОЛУЧАТЕЛЯ има право на обезщетение, в размер на ……… лева за всеки ден след изтичането на ……… дни от деня в който ремонта е следвало да приключи или резервната част да бъде  доставена.

49.  ЛИЗИНГОПОЛУЧАТЕЛЯТ има право да прекрати едностранно договора, изцяло или по отношение само на конкретно ППС в следните случаи: 

49.1. при забава на доставката на съответния АВТОБУС повече от 60 (шестдесет) дни по причини, които могат да се вменят във вина на ЛИЗИНГОДАТЕЛЯ и да задържи предоставената му гаранция за добро изпълнение; 

49.2. при възникване по вина на ЛИЗИНГОДАТЕЛЯ на непреодолими пречки за нормалното ползване и експлоатация на съответния АВТОБУС при условията на настоящия договор;
49.3. при системно /повече от три пъти/ неизпълнение на някое от задълженията, които ЛИЗИНГОДАТЕЛЯ е поел с подписването на този договор и приложенията му, водещо до значителни затруднения за нормалната експлоатация на съответното ППС.
50. При едностранно прекратяване на договора, по вина на ЛИЗИНГОДАТЕЛЯ при условията на чл.44 ЛИЗИНГОПОЛУЧАТЕЛЯТ има право да получи обратно внесената начална вноска, а при наличие на предпоставките, посочени в чл.44.2 и неустойка в размер на всички вноски, които ЛИЗИНГОПОЛУЧАТЕЛЯ е направил за съответния автомобил до момента на прекратяването 

51.  Във всички случаи на предсрочно прекратяване на договора, по вина на ЛИЗИНГОПОЛУЧАТЕЛЯ или по негово искане, извън хипотезите на чл.44, ЛИЗИНГОДАТЕЛЯТ има право на неустойка в размер на 2 (две) лизингови вноски. 

52. Прекратяването на договора, при условията на предходните членове става с писмено уведомление, отправено от изправната до неизправната страна, изпратено на посочения адрес за кореспонденция. С уведомлението задължително се отправя покана за доброволно изпълнение на задължението, когато същото не е станало невъзможно, като се дава подходящ срок за изпълнение, след изтичането на който, при липса на изпълнение, договорът се счита за прекратен. 

53.  Във всички случаи на предсрочно прекратяване на договора, с изключение на визираните в чл.8, (по вина на някоя от страните или по взаимно съгласие), ЛИЗИНГОПОЛУЧАТЕЛЯТ е длъжен: 

• да върне своевременно ППС, като го предаде на ЛИЗИНГОДАТЕЛЯ на посоченото от него място, при спазване на уговорената процедура за връщане на АВТОБУСИТЕ при прекратяване на договорните отношения; 

• да плати лизинговите вноски и извърши всички други плащания по договора, дължими към датата на прекратяване на договорните отношения. 

Във всички случаи при предаването на ППС се съставя приемателно-предавателен протокол, като ЛИЗИНГОПОЛУЧАТЕЛЯТ е длъжен да осигури свой упълномощен представител, който да присъства при оценяването на състоянието на АВТОБУСА и подпише протокола. 

IХ.ДОПЪЛНИТЕЛНИ РАЗПОРЕДБИ
54. Всички изменения и допълнения на настоящия договор ще се считат за валидни само, ако са направени в писмен вид и са подписани от надлежно упълномощени представители на страните. 

55. Всички спорове във връзка с изпълнението на поетите задължения по договора, включително и тези във връзка с неговото тълкуване, действителност и прекратяване, ще се решават от страните в дух на взаимно разбирателство и добра воля -със споразумение, а при непостигане на такова – по съдебен ред. Страните се съгласяват всички спорове във връзка с настоящия договор да се отнасят за разрешаване пред компетентния съд в град Бургас. 

56. За неуредените в настоящия договор въпроси ще се прилагат съответните норми на действащото законодателство, регламентиращи тези отношения – Търговски закон, Закон за задълженията и договорите и пр. 

57. Ако някоя от разпоредбите на този договор е недействителна или неприложима до определена степен, тя се замества по право от повелителните норми на закона и не влече недействителност на останалите разпоредби на договора. 

Неотменима част от този договор са всички ангажименти, поети от ЛИЗИНГОДАТЕЛЯ и съдържащи се в офертата му, подадена   за участие в процедура по ЗОП № ………………………..

Настоящият договор се състави и подписа в два еднообразни екземпляра – по един за всяка от страните. 

АДРЕСИ ЗА КОРЕСПОНДЕНЦИЯ:

	ЛИЗИНГОДАТЕЛ:


	ЛИЗИНГОПОЛУЧАТЕЛ:

Бургас, ул. Индустриална 1,
Тел: 056 840 529 ;   
Факс: 056 846 763

e-mail: bourgasbus@abv.bg


Настоящият договор се състави и подписа в два еднообразни екземпляра - по един за всяка от страните.

Неразделна част от договора са: Приложение № 1 – погасителен план; Приложение №2 Обхват на оторизацията на „БУРГАСБУС“ЕООД за извършване на ремонти и срокове
ЛИЗИНГОДАТЕЛ:






ЛИЗИНГОПОЛУЧАТЕЛ:

...................................                                       ...........................................



Приложение № 2 към ДОГОВОР ЗА ФИНАНСОВ ЛИЗИНГ на ППС с остатъчна стойност 

Обхват на правомощията за механични и електрически ремонти, които ще се извършват от „БУРГАСБУС“ЕООД и срокове за доставка на резервни части

1. ДОСТАВЧИКА се съгласява да прехвърли правомощията за механични и електрически ремонти НА „БУРГАСБУС“ЕООД,  изключително в обхвата, посочен по-долу:
	№
	Структурна единица
	Помощен възел, система,

част
	Пълно упълномощаване
	Ремонтни дейности в обхвата, определен от инструкцията на сервизната база 

	Разглобяване и сглобяване
	Сервизна дейност според графика за инспекция

Оценка

Регулиране според сервизната документация 


	1.
	Въздушен филтър
	Въздушен филтър

Шумозаглушител

Други компоненти
	
	
	Да

Да

Да
	Да

Да

Да

	2.
	Охладителна система на  мотора
	Хидростат

Хидравлична помпа

Охладител

Други компоненти
	
	
	Да

Да

Да

Да
	Да

Да

Да

Да

	3.
	Задвижващ вал
	Задвижващ вал
	
	
	Да
	Да

	4.
	Пневматично окачване
	Пневматични амортисьори

Амортисьори

ECAS система

Други компоненти
	
	
	Да

Да

Да

Да
	Да

Да

Да

Да

	5.
	Спирачна система
	EBS система

Дискова спирачка

Накладки

Други компоненти на спирачната система
	
	
	Да

Да

Да

Да
	Да

Да

Да

Да

	6.
	Кормилна система
	Кормилен механизъм

Други компоненти на кормилната система
	
	
	Да

Да
	Да

Да

	7.
	Джанти, гуми
	Джанти и гуми
	
	
	Да
	Да

	8.
	Корпус
	Корпус

 
	
	
	Не
	Да

	9.
	Електричество
	Програмиращи устройства

Арматурни табла

Табло на водача

Осветление

Акумулатори

Окабеляване, други компоненти
	
	
	Да

Да

Да

Да

Да

Да

Да
	Да

Да

Да

Да

Да

Да

Да

	10.
	Радио, озвучителна сестема
	Радио

Озвучителна ситема

 Автоматични перфоратори за билети
	
	
	Да

Да

Да
	Да

Да

Да

	11.
	Обшивка, пластмасови компоненти
	Външна облицовка

 Панели

Корпус

 
	
	
	Не

Да

Да
	Да

Да

Да

	12.
	Отопление,

Вентилация,

Климатизация
	Отоплителна уредба (с водна помпа)

Нагреватели

Конвектори

Програмиращи устройства

Клапи на тавана

Климатична система 

Други компоненти
	
	
	Да

Да

Да

Да

Да

Да

Да
	Да

Да

Да

Да

Да

Да
Да



	13.
	Оформящи – лаково покритие
	Перила

Маскировъчни капаци

Въздушни канали
	
	
	Да

Да

Да
	Да

Да

Да

	14.
	Допълнително оборудване
	Централна система за смазване

Информационни табла

Други компоненти
	
	
	Да

Да

Да
	Да

Да

Да

	15.
	Брони
	Брони

 
	
	
	Да
	Да

	16.
	Стъкла
	Стъкла, прозорци
	
	
	С одобрението на Производителя/Доставчика
	Да

	17.
	Сервизни капаци
	Външни капаци

Вътрешни капаци  

	
	
	Да

Да
	Да

Да

	18.
	Врата
	Врата

Система за управление
	
	
	Да

Да
	Да

Да

	19.
	Седалки
	Седалки за пътници
Седалка за шофьора
	
	
	Да

Да
	Да

Да


1.1. Предоставената сервизна документация  осигурява детайлно описание на технологията и обхвата на сервизните услуги и инспектирането, използвани за целите на ремонтните дейности. 
1.2. Обхвата на даденото разрешение е при условията на следните уговорки: 
а) Проведено от страна на ДОСТАВЧИКА на подходящо обучение на техническите лица в сервиза на „Бургасбус” ЕООД

 б) Оборудване на сервиз със специални инструменти . и диагностична апаратура

2.  Срокове за доставка на необходимите за извършването на ремонтите, резервни части:

2.1. ДОСТАВЧИКА се задължава да извършва доставката на необходимите резервни части за ремонти, извършени по оторизацията съгласно т.1 от това Приложение , както следва:

а)  Резервни части, включени в предоставения от него списък с най-бързо развалящите се части, възли и агрегати – не по-късно от 5 работни дни след представяне на заявката;

б) Части, възли и агрегати, невключени в посочения по-горе списък – не по-късно от 15 работни дни след представяне на заявката;

в)  Консумативи по заявка – не по-късно от 10 работни дни след представената заявка.

г) При спешни заявки ЛИЗИНГОДАТЕЛЯ и ДОСТАВЧИКА ще предприемат всички възможни дайствия за изпълнение в рамките на 3 работни дни.

д) При възникнали затруднения по изпълнение на заявка, крайните срокове ще се договарят между страните, но без да превишават периода от 25 работни дни.
3. При извършване на извънгаранционен ремонт, ДОСТАВЧИКА  извършва доставка на заявени резервни части в рамките на установените срокове по т.2.1.а),б), г) и д).

4. Настоящото Приложение № 2 е неразделна част от сключения Договор за финансов лизинг на ППС с остатъчна стойност и има валидност за целия срок на този Договор и за срока на поетите от ЛИЗИНГОДАТЕЛЯ / ДОСТАВЧИКА гаранции за всички ППС, предмет на настоящия Договор. 

